google/wiki40b huggingface dataset:
Knut Sveri

Knut Sveri (født 2. mai 1925) –  nordmann, cand.jur., og Sveriges første professor i kriminologi.
Sveri leverte i 1960 sin doktoravhandling Kriminalitet og alder ved Stockholms universitet. Han var i perioden 1974-1978 leder for Nordisk Samarbeidsråd for Kriminologi.

Viktige arbeider

I 1952 forfattet Sveri, sammen med Vilhelm Aubert og Torstein Eckhoff, en undersøkelse om hvordan en lov blir oppfattet og etterlevd blant de den retter seg mot. Som eksempel brukte de den midlertidige lov av 3. desember 1948 om hushjelpenes arbeidsvilkår. Undersøkelsen viste at det kan være vanskelig å sette en lov ut i livet i praksis, og at det i rettsvesenet ofte er en misoppfatning om at et lovvedtak og iverksetting av lover er ensbetydende. Undersøkelsen var et rettssosiologisk pionerarbeid og har i Norge blitt en klassiker innen sitt felt.
Sveris artikkel fra 1982 om frifinnelsen av Oslos politiinspektør Knut Rød har fått mye oppmerksomhet. Knut Rød ledet aksjonene mot Oslos jøder i 1942. Frifinnelsen ble begrunnet med at han også hadde utført arbeid mot fiendens interesser. Sveri stiller i artikkelen spørsmål ved dette bidraget og mener at retten bagatelliserte de straffbare handlingene.
Ringwil

Ringwil eller Ringwilbekken var en fiktiv elv fra J.R.R. Tolkiens Midgard. Denne lille elva lå i den vestre delen av Beleriand.
Elva hadde sitt opphav i åsene rundt Nargothrond, og fløt nord for den skulte byen helt til den fløt inn i elva Narog.
Der hvor Ringwil møtte Narog ble det bygd en hemmelig dør, som ble brukt av Lúthien for å unnslippe da Celegorm og Curufin holt henne fanget.
Cerusitt

Cerussitt, blykarbonat eller blyhvitt, er et mineral som består av blykarbonat (PbCO₃), og er en viktig erts for bly. Navnet kommer fra latin cerussa, hvitt bly. Basisk blykarbonat ble først fremstilt av arabisk alkemist, Jabir ibn Hayyan (Geber), i det 8. århundre. Cerussa nativa ble nevnt av Conrad Gessner i 1565, og i 1832 brukte F. S. Beudant navnet cruse på mineralet, mens dagens form, cerussitt, er gitt av W. Haidinger (1845). Gruvearbeideres tidlige navn var blyspat og hvit-bly-erts.
Blyhvitt ble tatt i bruk som pigment til oljemaling og ble godt mottatt, siden det ga mere intens hvithet enn sinkoksidhvitt. Kjemien tilsier imidlertid at det endrer konsistens, og dermed farge, sammen med visse andre kjemikalier og pigmenter, hvorav kadmiumgult er det best kjente. Van Gogh malte i sin tid et bilde av noen solsikker. Bildet ble høyt verdsatt blant hans kunstnerkolleger for sin fargeintensitet, oppnådd ved nettopp å kombinere disse fargene. Bildet er i dag et eksempel på visnende solsikker, noe enhver omfattende bok om maleri og malerteknikker viser til som eksempel til ikke-etterfølgelse.
Färjestad BK

Färjestad BK (tidligere Färjestads BK) er en svensk ishockeyklubb, grunnlagt i 1932 som holder til i Karlstad. Klubben har vært av de dominerende i svensk ishockey de senere år.
Selv om navnet nevnt ovenfor er klubbens offisielle navn, omtales klubben som oftest med det noe forenklede "Färjestad". Klubben lyder forøvrig også under klengenavnet "Vargarna från Värmland".
Klubbens hjemmearena er Löfbergs Arena, Karlstad.
Flere nordmenn har spilt i klubben, blant annet Bjørn Skaare, Mats Trygg, Marius Trygg, Trond Magnussen og Atle Olsen.
Klubben har også en god junioravdeling, og flere norske unggutter har reist dit for å prøve lykken. Blant dem er både Marius Holtet og Steffen Thoresen.
Pr. i dag spiller nordmennene Marius Holtet og Anders Bastiansen for klubben. Jonas Holøs gikk etter fjorårsesongen over til NHL 
Färjestad har spilt på øverste nivå i svensk ishockey sammenhengende siden 1970 og har hittil blitt svenske mestere 9 ganger (1981, 1986, 1988, 1997, 1998, 2002, 2006, 2009 og 2011.)

Sammendrag

Färjestad er en av de mest suksessrike hockeyklubber siden Eliteserien premierte sesongen 1975/1976. Klubben holder førsteplass i Eliteseriens maratontabellen. 1980-tallet blir ofte regnet som klubbens største periode, da klubben hadde spillere som Håkan Loob og Thomas Rundqvist.
En andre gullalder startet med gullet 1997. I 10 sesonger 1996-1997 – 2005/2006 Färjestad vant nasjonale mesterskap fire ganger og nådde den nasjonale finalen ved åtte anledninger, inkludert seks på rad (2001–2006). Lagets frontfigur og leder under disse årene vær Jörgen Jönsson som avsluttet sin karriere 2009 med å vinne sitt femte SM-gull. Samlet, Färjestad bli svenske mestere åtte ganger, vant den svenske SHL ved åtte anledninger og er den eneste klubben, sammen med Brynäs, som har spilt hver sesong i SHL. Siden starten i 1975/76, har Färjestad spilt flest finaler av alle lagene (18) og vunnet flest mesterskap (åtte). I tillegg har Färjestad rekorden for flest vunnet kamper på rad (12 stykker av sesongen 2001/02 sesongen), av de ti lengste seierstrakene har Färjestad ikke mindre enn fem av disse. Färjestad har også rekorden for flest kamper på rad uten tap, 21 kamper i sesongen 1997/98.
Grimstad gamlehjem

Grimstad gamlehjem ble opprettet året 1911 i Grimstad. Allerede i 1906 ble Foreningen til indtægt for et vordende gamlehjem stiftet, og denne samlet inn penger for byggingen av gamlehjemmet. I 1909 fikk foreningen kr. 3 000 fra Skomaker Chr. Simonens legat tildelt av Grimstad fattigstyre. Med disse midlernediverse større og mindre pengegaver og et lån på 4000 kroner fra Grimstad sparebank var det mulig å opprette Grimstad gamlehjem.
Gamlehjemmet ble bygget på en større gård på Biodden ved Grosfjorden og kunne innvies den 18. juni 1911. Eier av hjemmet var Gamlehjemsforeningen som også valgte 4 av de 5 styremedlemmene. Femte medlem ble valgt av Grimstad formannskap.

Formål

Målet for Gamlehjemmet var å gi mindre bemidlete og ubemidlete kvinner og menn et hyggelig hjem der de kunne ha et sorgfritt opphold med godt stell og pleie. På gamlehjemmet bodde mellom 14 og 20 pensjonister. Betalingen skulle være så lav som mulig og varierte etter omstendighetene.

Kommunal overtakelse

Gamlehjemsforeningen drev hjemmet frem til 1979. Etter 68 år så foreningen seg ikke lenger i stand til å drive et gamlehjem i en den gamle bygningen i forhold til moderne standarder. Driften av Grimstad gamlehjem ble overtatt av Grimstad kommune i 1979. Ved overdragelsen ble foreningsarkivet bestående av regnskaper og protokoller overdratt til Aust-Agder kulturhistoriske senter.

Arkivet

Arkivet etter Grimstad gamlehjem befinner seg på Aust-Agder museum og arkiv i Arendal. Arkivet spenner seg fra innvielsesåret, 1911, og frem til 1979, da kommunen overtok driften av hjemmet. Arkivet inneholder møtebøker og regnskapsmateriale.
Karlstad lufthavn

Historie

Flyplassen ble åpnet for trafikk i 1997. Flyplassen ble bygget siden den eldre flyplassen Karlstad-Jakobsberg (59°21′36″N 13°27′58,4″Ø) forårsakte støy for mange beboere på grunn av sin beliggenhet 3 km fra Karlstad sentrum, og også fordi en lengre rullebane var ønskelig.
Tomarus ebenus

Utseende

En middelsstor, oval, svart, halvmatt hornbille. Oversiden er kraftig punktert, på dekkvingene danner punktene uregelmessige rader. Clypeus ("overleppen") har to små tenner. Beina er ganske korte og kraftige.

Levevis

Larvene lever i jorda, for det meste av råtnende plantemateriale, men de kan også ete røttene på ulike planter.

Utbredelse

Arten er utbredt fra Mexico i nord til Bolivia i sør, inkludert noen øyer i Karibia.
GU Aasiaat

GU Aasiaat (Nordgrønlands Gymnasiale Skole) er en yrkesskole i Aasiaat kommune på vestkysten av Grønland. Dette er et av Grønlands tre gymnaser.
Skolen er en 3-årig ungdomsskole, som aldersmessig ligger mellom folkeskolen og videregående skole. Den har ca. 250 elever, fordelt på 5 klasser pr alderstrinn. De er pålagt å øke elevantallet i årene som kommer, og er derfor i ferd med å bygge flere studentboliger i nærheten av skolen.
Fagene skolen tilbyr er bl.a. bildekunst, idrett, religion, matematikk, musikk, geografi og ulike språk.
Rektor er Flemming Guntofte Nielsen.
Owen Springs kraftverk

Owen Springs kraftverk er et varmekraftverk ved byen Alice Springs i Nordterritoriet, Australia. Det har en installert produksjonskapasitet på brutto 37 MW, fordelt på 3 turbiner for dieselolje à 10,9 MW hver levert av MAN, samt én 4 MW turbin for fyring med naturgass. Sistnevnte ble installert i 2008, de tre siste fra 2009 til 2010.
Brenselkilden er naturgass, og primiært dieselolje. Anlegget ble utbygd med ferdigstillelse i 2010. Operatør er det regionale energiselskapet Power & Water.
Saltovo-Mayaki

Saltovo-Mayaki er arkeologiens navn på den tidlige middelalderkulturen på den pontiske steppe mellom elvene Don og Dnjepr. Dette var en smeltedigel med preg fra onogurske, khazarske, petsjenegiske, magyarske, alanske og slaviske kulturer. På 800-tallet var Saltovo-Mayaki-kulturen nært knyttet khazarkhanatet, og arkeologiske funn fra denne periode er en av måtene arkeologien benytter for å vurdere den khazarske innflytelse geografisk.
Xinhua Ribao

Xinhua Ribao eller Xinhua Dagblad (kinesisk: 新华日报; pinyin: Xīnhuá Rìbào) var den første allmenne avis publisert i Folkerepublikken Kina av Det kinesiske kommunistparti. Den eies av kommunistpartiet i provinsen Jiangsu.
Avisen ble grunnlagt i Wuhan den 1. november 1938 av kommunistiske revolusjonærer som blant andre Zhou Enlai. Den 28. februar 1947 ble den forbudt av Kuomintang. Senere, den 23. april 1949, gjenopptok den publikasjon.
Avisen dekker økonomiske, sosiale og politiske begivenheter i provinsen Jiangsu. Den har (pr 2010) et opplag på 470.000.
Qermez Dere

Qermez Dere er et arkeologisk funnsted og tidligere bosetting i det aller nordligste av dagens Irak, i nordvestre utkant av byen Tal Afar, sør for venstrebredden av Tigris. Det var bosatt omkring 10 000-9 500 f.Kr., altså i siste halvdel av yngre dryas og tidsmessig helt parallelt med Hallan Cemi.
Qermez Dere etterlater kommunale bygg og spor etter jordbruk med korndyrking. Landsbyen synes å være delt i to, med separasjon mellom boligkvarteret og kvarteret for matproduksjon og lagring.
Afrikas horn

Afrikas horn er en enorm trekantformet halvøy på nordøstkysten av Afrika som ender i en spiss som kan minne om hornet på et neshorn, noe som har vært opphav til navnet. Halvøya har kyststripe mot Det indiske hav i sørøst og mot Adenbukta i nord. Hele kyststrekningen tilhører Somalia, mens den etiopiske Ogadenørkenen ligger i den sentrale delen av halvøya. I tillegg til Somalia regnes imidlertid gjerne hele Etiopia, Djibouti og Eritrea også med til Afrikas horn.
På hornets spiss ligger den 275 meter høye klippen Kap Guardafui, også kalt Ras Assir. Afrikas østligste punkt, Ras Hafun, ligger litt sør for denne klippen.
Landene ved Afrikas horn har en fortid og nåtid preget av konflikter, både av etnisk, religiøs og politisk art. I senere år har området dessuten måttet tåle flere langvarig tørker og sultkatastrofer.
Vandringsmannen (vise)

«Vandringsmannen» er et skillingstrykk som var godt kjent over hele Norge. Den skal være skrevet i 1880-årene av en mann fra Lunner på Hadeland.
Ytre Rana Festivalstiftelse

Ytre Rana Festivalstiftelse er en organisasjon som har som formål å forene frivillige lag og foreninger i Utskarpen skolekrets.
Hovedmålet med et slikt samarbeid er å arrangere store kulturelle arrangement i skolekretsen. Stiftelsen skal skape samhold, bygge identitet og dermed ha som mål at ungdom får en sterk tilknytting til bygda de bor i. Dette skal skape bedre muligheter for samhold og bygdeutvikling. Stiftelsen ble etablert i 2006 og eier blant annet Sjona Rockefestival.
Norgesmesterskapet i alpint 1977

Norgesmesterskapet i alpint 1977 var det norske mesterskapet i alpin skiidrett. Mesterskapet ble arrangert på Lillehammer og Hemsedal.
Ulstein Design & Solutions

Ulstein Design & Solutions er to designselskaper i Ulstein Group.
Ulstein Design & Solutions AS, holder til i Ulsteinvik på Sunnmøre, mens Ulstein Design & Solutions BV, har kontor i Rotterdam, Nederland. Skipsdesignene fra begge selskaper blir kalt Ulstein-design, men selskapene satser innen ulike områder.
Det norske selskapet, Ulstein Design & Solutions AS, spesialiserer seg innen design og redesign (konvertering, ombygging, oppgradering) av spesialfartøyer, i hovedsak for offshoremarkedet. Dette inkluderer fartøyer som ankerhåndteringsskip (AHTS), plattformforsyningsskip (PSV), kabelleggere, seismikkskip, konstruksjonsskip (IMR, OCV, brønnstimulering) og offshore vindservice (SOV). Det tilbyr også tjenester innen CFD-analyse (computational Fluid Dynamics), stabilitetsberegninger og oppfølging av tanktester. Selskapet står bak innovasjoner som X-BOW (lansert 2005) og X-STERN (lansert 2014).
Det nederlandske selskapet, Ulstein Design & Solutions BV, utvikler skip til bruk innen offshoreboring (drilling), men også innen tungløft, steindumping, transport, konstruksjons- og fornybar energi-markedene. Hvert enkelt skip er utviklet direkte mot en kunde og et operasjonelt oppdrag.
Fekting under Sentralamerikanske og karibiske leker 1962

Fekting under Sentralamerikanske og karibiske leker 1962. Fekting var en av flere sporter i de niende sentralamerikanske og karibiske leker som ble arrangert i Kingston på Jamaica i perioden 15. til 28. august 1962. Det var niende gangen som fekting var med i lenkene. Det var åtte øvelser, seks for menn og to for kvinner. Det var både individuelle og lagkonkurranser i florett, kårde og sabel for menn og individuelt og lag i florett for kvinner.
Chaling

Chaling (kinesisk: 茶陵县; pinyin: Chálíng Xiàn) er et fylke i provinsen Hunan i Folkerepublikken Kina. Det ligger i byprefekturet Zhuzhou. Administrativt sentrum er storkommunen Chengguan (城关镇).
Fylket er bygget opp av tretten storkommuner og ni kommuner. Befolkningen var på 587 160 innbyggere i 1999 og Chalings areal er 2.507 km².

Samferdsel

Kinas riksvei 106 går gjennom området. Den løper fra Beijing og er innom blant annet Hengshui, Kaifeng, Ezhou og Shaoguan på sin vei ned til Guangzhou i Sørkina.
Christi Krybbe skoler

Etablering

Skolens fundas, dens regelverk, ble forfattet av Korskirkens sogneprest Jens Mariager og kapellan Christian Thunboe. Disse to samt 24 velstående forretningsmenn signerte fundasen 1. mai 1737. Fundasen ble så ble sendt til kong Christian VI som ga sin godkjennelse 29. august 1738. 
St. Martinskirken brant ned i forbindelse med den store bybrannen 19. mai 1702. Skolen ble oppført på kirkegården med stein fra kirkebygget.  Skolens grunnstein ble lagt ned den 20. april 1739. Skolen ble bekostet av de 24 forretningsmennene fra Korskirkens menighet, og kostet 2423 riksdaler. Bygningen hadde opprinnelig to etasjer og svaiet valmtak. Bygningen fikk senere påbygget trappegavler og gotiske vindusformer. Huset har beholdt sitt gamle dørmerke og et solur i marmor

Lasarett

Under koleraepidemien som rammet Bergen, ble skolen rekvirert til lasarett 17. desember 1848. Siden bygningen var offentlig eid, påførte den ikke sunnhetskommisjonen husleieutgifter, slik at Christi Krybbe også var det lasarettet som ble holdt i drift lengst, helt til 21. april 1849. Da var den siste pasienten på bedringens vei og ble overført til Bergen sivile sykehus. 359 kolera-pasienter var innom Christi Krybbe, herav døde 209, mens 150 ble utskrevet som friske.

Skoler

I dag heter det Christi Krybbe skoler i flertall. Skolebygning nummer to ble bygget i 1874, like nord for Christi Krybbe skole. «Øvregaten skole» var en selvstendig pikeskole fram til 1893. De to skolene ble slått sammen og fikk felles navn i 1920.
I 1999 gjennomgikk skolen en større rehabilitering og ombygging.

Arkivet etter Christi Krybbe skoler

Arkivet etter Christi Krybbe skoler oppbevares ved Bergen Byarkiv. Det inneholder forskjellig informasjon om skolen, elevene og de ansatte ved skolen. Arkivets periode går fra 1818-2006. En god del av materialet stammer fra 1800-tallet. Møtebøker fra tilsynsutvalget, klassedagbøker, vitnemål og karakterprotokoller er eksempler på det.
Tukulti-Ninurta II

Familie

Hans far var Adad-Nirari II, den første kongen i den nyassyriske perioden. Hans sønn etterfulgte ham og ble gitt navnet Asurnasirpal II. Tukulti-Ninurta II konsoliderte de landevinninger som hans far hadde fått over nyhettittene, babylonerne og arameere, og han drev med hell hærtokt i Zagrosfjellene i Iran, underkastet de nyankomne iranske folkene i området, perserne og mederne, i løpet av sitt korte styre.
Bernard Pyne Grenfell

Bakgrunn

Bernard Pyne Grenfell var sønn av John Granville Grenfell og hans hustru Alice som var en velstående familie i Birmingham. Som ung var Grenfell litt sykelig og trengte spesielt tilsyn under sine første studier ved Clifton College. Med årene ble hans helse sterkere og var stort sett helt frisk da han i 1888 skrev seg inn ved Queen's College ved University of Oxford.

Arkeologi

Ved Oxford fikk han interesse for greske papyrusmanuskript og i 1893 fulgte han med arkeologen William Flinders Petrie på en utgravning i Qift nær Luxor for å lære seg praktisk arkeologi. 
I 1894 reiste Grenfell igjen til Egypt for å delta i utgravninger. Høsten 1895 reiste han på ytterligere en reise, denne gangen regi av Egypt Exploration Society, målet var Faijum, den historiske byen Oxyrhynchus (nåtidens Al Bahnasa), i midtre delen av Egypt. I løpet av våren 1896 kom også vennen Hunt. Kort tid deretter gjorde de begge de første funnene av Oxyrhynchus papyri-samlingen. Her viste det seg å være noen av de aller eldste avskrifter av Det nye testamente, Septuaginta og av apokryfe skrifter. Det var også rikholdige funn av utenombibelske kategorier, blant annet til den tid ukjente verker av kjente klassiske forfattere. Mesteparten av funnene var av dokumenterende tekster som regninger, lister, kjøpsoppdrag og så videre.
I 1905 ble Grenfell innvalgt som medlem av British Academy og i 1908 utnevnt til professor i Papyrologi ved Oxford.
Etter hvert  tiltok Grenfells sykelighet med flere anfall og ikke før i 1913 klarte han hentet seg igjen og han giftet seg aldri.
Sammen med Hunt ga han 1914 ut boken "The Oxyrhynchus papyri / edited with translations and notes by Bernard P. Grenfell and Arthur S. Hunt".
I 1926 døde Grenfell bare 56 år gammel og han ble begravd på Holywell cemetery i Oxford.
Barbent i parken

Handling

Det nygifte ekteparet Paul (Robert Redford) og Corrie Batter (Jane Fonda) flytter etter en knapp ukes hvetebrødsdager på hotell i New York City, inn i en  liten leilighet i samme by. Paul er en hardtarbeidende og fremadstormende advokat, mens kona Corrie lever med hodet i skyene og har som eneste mål i livet å ha det gøy med ektemannen. Hun er fast overbevist om at luft og kjærlighet er nok til å overvinne livets utfordringer, og det er hun som har inngått leieavtalen om den miserable leiligheten i øverste etasje i en leiegård i Greenwich Village.
Sterkoder

Sterkoder er et norsk skipsverft som ble grunnlagt i Kristiansund i 1911 som Aksjeselskapet Stærkoder. Motorpoduksjonen ble avviklet i 1946.
Ingeniørene Ole Mollan og Bernt Skeid hadde i kompaniskap et motor-mekanisk verksted som het "Mollan & Skeid", som holdt til i Sjursvika på Innlandet. Mollan hadde tidlig på 1900-tallet utviklet en glødhodemotor kalt «Stærkodder», senere omdøpt til «Stærkoder». Navnet kommer av gammelnorsk starkadr som betyr «den stridsdugelige». Mollan & Skeid produserte og installerte motorer og drev i tillegg reparasjon og vedlikehold av skip. De hadde de første årene omkring 30 mann i arbeid. I 1916 kjøpet de Bjørnehougens Værft. Etter økonomiske problemer på 1930-tallet overtok et nytt selskap driften under navnet Sterkoder Mek. Verksted A/S i 1935. Mollan hadde da gått ut av Stærkoder. Båtbyggingen begynte i 1966.
Under andre verdenskrig var Kristiansund marinehavn for den tyske okkupasjonsmakten og Sterkoder ble bombet av britiske fly 12. desember 1944.
Sterkoder var kjent blant annet for bygging av trålere og var lenge landets ledende produsent av trålere. Sterkoder hadde også oppdrag for olje- og gassindustrien. Sammen med Kværner leverte Sterkoder blant annet flere moduler til Statfjord A i 1977. Sterkoder leverte i 1980 flere moduler til Statfjord A og Valhall, virksomheten var da på det mest omfattende med 800 ansatte. Verftene i Kristiansund slet med dårlig lønnsomhet og nedbygging på 1970- og 1980-tallet. Wärtsilä kjøpte Sterkoder midt på 1980-tallet og i 1989 gikk Wärtsilä konkurs hvorpå DnB kjøpte Sterkoder. I 1999 ble 144 ansatte sagt opp fra det som da var Kristiansunds største industribedrift. Sterkoder var da en del av Umoe under navnet Umoe Sterkoder.
Kåre Emil Brændeland

Tjeneste i Bosnia-Hercegovina

Brændeland tjenestegjorde i 1994 som fenrik i Bosnia-Hercegovina. Han var sjef for sanitetsgruppen NORMEDUNIT i NORMEDCOY-kompaniet i UNPROFOR. Da sykehuset i Gorazde ble beskutt med stridsvogner og bombekastere og 32 pasienter ble drept, måtte Brændeland på 40 minutters varsel ta kommandoen over 35 norske soldater og lede evakuering av overlevende. 285 pasienter og 21 pårørende ble evakuert på tre dager.

Senere virke

Brændeland arbeider i dag ved Avdeling for Sikkerhetspolitikk og Operasjoner i Forsvarsdepartementet.

Utmerkelser

Brændeland ble i statsråd 4. april 2014 tildelt Krigskorset med sverd «for på særlig fremragende måte å ha utvist tapperhet og ledelse under kamp i internasjonale operasjoner i Bosnia i 1994.»
Brændeland er også tildelt Forsvarets medalje for internasjonale operasjoner med to stjerner, Forsvaret operasjonsmedalje for Afghanistan, Forsvaret operasjonsmedalje for Tsjad, Hærens vernedyktighetsmedalje med tre stjerner, FN-medaljen (UNPROFOR), NATO-medaljen (Kosovo), NATO-medaljen (ISAF), FN-medaljen (MINURCAT) og Forsvarets medalje for skyting.
Chet Atkins

Bakgrunn

Chet Atkins vokste opp med sine søsken hos moren, etter at foreldrene skilte seg. Chet var da seks år gammel. 
Til å begynne med spilte han ukulele. Hans brødre Lowell og Jim, som begge spilte gitar, overtalte ham til å prøve seg som felespiller. Senere byttet han til seg en gitar mot en gammel pistol, og begynte å øve seg på dette instrumentet. Hans forbilde var Merle Travis, og han forsøkte å etterligne hans rullende stil.

Musiker

Han begynte sin karriere i 1950-årene etter at han ble med gruppen «Mother Maybelle Carter and the Carter Sisters». Denne gruppen fikk han også inn på Grand Ole Opry i Nashville. Atkins har vært takknemlig til The Carter Family for dette hele livet. I 1953–54 spilte han med Rose Maddox, til dels i gruppen Maddox Brothers and Rose. I 1955 deltok han i bluegrassgruppen Flatt & Scruggs & The Foggy Mountain Boys.

Produsent

Atkins produserte plater for Eddy Arnold, Don Gibson, Jim Reeves, Ann-Margret, Bobby Bare, Connie Smith og Waylon Jennings, for å nevne noen. Atkins skapte, sammen med Owen Bradley, den mykere countrymusikkstilen kjent som Nashville Sound, som utvidet countrymusikkens TYPOS
appell til å inkludere voksne tilhengere av populærmusikk.
Han produserte også Elvis Presleys første plate på RCA, og inngår også som kompgitarist på denne.

Påvirkning

I Norge er Øystein Sunde, Claes Neeb og Lars Håvard Haugen blant kjente gitarister som har latt seg influere av Atkins.
Den norske emballasjeforening

Den norske emballasjeforening ble stiftet i 1969 og er et samarbeids- og koordineringsorgan for emballasjeprodusenter, emballasjeleverandører, emballasjebrukere, varehandelen og andre interessenter som alle i sin virksomhet befatter seg med emballering og emballasjeutfordringer det er naturlig å løse i fellesskap.
Foreningens hovedarbeidsoppgaver er innenfor utdanning, kurs, informasjon, FoU, myndighetskontakt, etablere møteplasser og delta i nasjonale og internasjonale fora relatert til emballering i sin helhet.
Stor seglskrift

Stor seglskrift (kinesisk: 大篆; pinyin: Dàzhuàn) er den tradisjonelle beskrivelse av kinesisk skrift fra før Qin-dynastiet, og blir nå oftest i snevrere forstand brukt om skriftstilen under det vestlige og det tidlige østlige Zhou-dynastiet, og i videre forstand også om orakelbeinskrift. Den påfølgende skridtstil, i bruk offisielt under Qing-dynastiet, kalles liten seglskrift (小篆 Xiǎozhuàn).